ZAPISNIK

**31.** sjednice Školskog odbora Gimnazije „Matija Mesić“ održane **6. listopada 2020.** godine s početkom u 10,00 sati u zgradi Gimnazije.

Nazočni: Jasna Bošković, Danijela Zekušić, Ines Martinović, Anita Holub i Jasmina Beljan

Ostali nazočni: ravnatelj Zlatko Markovinović, pedagoginja Lucija Brnić

Predsjednica Školskog odbora Jasna Bošković je utvrdila da je na sjednici nazočan potreban broj članova za pravovaljano odlučivanje i za sjednicu je predložila sljedeći

DNEVNI RED

1. Usvajanje zapisnika 30. sjednice Školskog odbora

2. Razmatranje i usvajanje Izvješća o realizaciji Godišnjeg plana i programa škole i

Školskog kurikuluma u školskoj godini 2019./2020.

3. Razmatranje prijedloga i donošenje Školskog kurikuluma za školsku

godinu 2020./2021.

4. Razmatranje i usvajanje Godišnjeg plana i programa škole za školsku godinu

2020./2021.

5. Razno

Predloženi dnevni red jednoglasno je prihvaćen.

**Ad 1.**

Na zapisnik 30. sjednice Školskog odbora nije bilo primjedbi i jednoglasno je prihvaćen.

**Ad 2.**

Izvješće o realizaciji Godišnjeg plana i programa škole i Školskog kurikuluma u školskoj godini 2019./2020. obrazložila je pedagoginja Lucija Brnić. Izvješće, odnosno svi podaci koje ono sadrži, rađeno je na temelju naputaka ministarstva, a čine ga sljedeća poglavlja:

U Godišnjem planu i programu:

Osnovni podaci

Brojčani pokazatelji rezultata rada na kraju školske godine (tablice)

Zaposlenici škole (popis i tjedna zaduženja)

Organizacija nastave i kalendar rada gimnazije (pregled rada škole kroz godinu)

Radno vrijeme

Realizacija programa mjera za povećanje sigurnosti u školi

Realizacija rada školskih stručnih vijeća i stručno usavršavanje u školi (izvješća o radu 16 aktiva, tablica stručnog usavršavanja)

Realizacija rada Nastavničkog vijeća i Razrednih vijeća

Realizacija rada Školskog odbora, Vijeća učenika i Vijeća roditelja

Realizacija rada ravnatelja, stručno-razvojne i administrativne službe

Rezultati vrednovanja i samovrednovanja škole i mjere za unapređivanje odgojno-obrazovnog rada

Pedagoginja je istaknula kako je prošlu nastavnu godinu obilježio štrajk nastavnika u 10. i 11. mjesecu te Proglas o epidemiji Covid 2019. Zbog toga je kalendar rada škole morao biti izmijenjen, a te su izmjene usvojene na jednom od Školskih odbora. Od 16.3.2020. nastava se u Gimnaziji odvijala online sve do kraja nastavne godine. Iznimka je bilo polaganje ispita državne mature gdje su učenici dolazili u školu uz pridržavanje svih epidemioloških mjera.

Pedagoginja je istaknula da je za 620 učenika u 34 odjela prolaznost bila 99,51 %. Samo 2 učenika nisu završila godinu s uspjehom dok se jedna učenica, koja je bila neocijenjena, ispisala. Srednja ocjena učenika je prošle godine bila 4,05.

Još je istaknula SWAT analizu koju je provela s maturantima koji su školu ocijenili sa srednjom ocjenom 3,95.

U Školskom kurikulumu:

Osobna iskaznica škole

Vizija škole

Misija škole

Realizacija nastavnog plana za opću, jezičnu i prirodoslovno-matematičku gimnaziju (nastavni plan, realizacija fonda sati, srednja ocjena po razredima)

Realizacija nastavnog programa sata razrednika i poslovi razrednika izvan razrednog odjela

Realizacija programa zdravstvenog odgoja i socijalne zaštite

Realizacija programa građanskog odgoja i obrazovanja

Realizacija programa izborne nastave (pregled)

Realizacija programa fakultativne nastave

Realizacija programa dodatne nastave

Realizacija dopunske nastave (pregled)

Realizacija projekata

Realizacija programa izvannastavnih aktivnosti (pregled)

Realizacija stručnih ekskurzija i drugih oblika izvanučioničke nastave (pregled)

Realizacija kulturno-javne djelatnosti škole

Realizacija natjecanja učenika i smotri

Pedagoginja je istaknula kako je dosta stvari iz Kurikuluma ostvareno prošle godine unatoč online nastavi. Jedine stvari koje se nisu ostvarile su izvanučionična nastava i oproštaj s maturantima.

Na izvješće nije bilo primjedbi i jednoglasno je donesena sljedeća

ODLUKA

Usvaja se Izvješće o realizaciji Godišnjeg plana i programa škole i Školskog kurikuluma Gimnazije „Matija Mesić“, Slavonski Brod za školsku godinu 2019./2020.

**Ad 3.**

Školski kurikulum za školsku godinu 2020./2021. obrazložila je pedagoginja Lucija Brnić. Školski kurikulum donosi Školski odbor do 30. rujna tekuće školske na prijedlog Nastavničkog vijeća. Na sjednici Nastavničkog vijeća razmotren je i usvojen prijedlog Školskog kurikuluma za školsku godinu 2020./2021.

Školski kurikulum utvrđuje dugoročni i kratkoročni plan i program škole s izvannastavnim i

izvanškolskim aktivnostima, a donosi se na temelju nacionalnog kurikuluma i nastavnog plana i programa.

Školski kurikulum određuje nastavni plan i program izbornih predmeta, izvannastavne i izvanškolske aktivnosti i druge odgojno-obrazovne aktivnosti, programe i projekte prema smjernicama hrvatskog nacionalnog obrazovnog standarda.

Školski kurikulum sadrži sljedeća poglavlja:

Osobna iskaznica škole

Nacionalni kurikulum

Školski kurikulum Gimnazije „Matija Mesić“

Profil škole i njezin cilj

Vizija škole

Misija škole

Prioritetna područja razvoja

Preventivni programi

Program zdravstvenog odgoja, građanskog odgoja i socijalne zaštite

Program izborne nastave

Program fakultativne nastave

Program dodatne nastave

Dopunska nastava

Projekti

Izvanučionička nastava

Izvannastavne aktivnosti i školski klubovi

Kulturno-javna djelatnost škole

Natjecanja učenika

Zabavni programi učenika

Pedagoginja je istaknula kako novi Kurikulum ima preko 300 stranica iako nismo sigurni hoćemo li sve ostvariti. Ali bitno je da sve što želimo s učenicima provoditi bude u Kurikulumu. Posebno se osvrnula na rad Tima za kvalitetu i preventivni program koji je upravo iznikao u našoj školi. Istaknula je kako će se ove godine više poraditi na međupredmetnim temama vezanim za sate razrednika. Isto tako istaknula je kako se uz fakultativnu nastavu DSD-a, Matematike, Obnovljivih izvora energije i Biologije od ove godine održava fakultativna nastava iz Španjolskog jezika, Likovne i Glazbene umjetnosti.

Na predloženi Školski kurikulum nije bilo primjedbi i jednoglasno je donesena sljedeća

ODLUKA

Donosi se Školski kurikulum Gimnazije „Matija Mesić“, Slavonski Brod za školsku godinu 2020./2021.

**Ad 4.**

Sukladno Zakonu o odgoju i obrazovanju u osnovnoj i srednjoj školi, škola na osnovi utvrđenog nastavnog plana i programa donosi Godišnji plan i program rada. Godišnji plan i program donosi Školski odbor do 30. rujna tekuće školske godine. Godišnji Plan i program rada za školsku godinu 2020./2021. obrazložila je pedagoginja Lucija Brnić, a poglavlja programa su:

Osnovni podaci (osnovni podaci o školi, ukupan broj učenika, ukupan broj razrednih odjela, ukupan broj zaposlenih, obrazovni sektori)

Tehnički uvjeti rada ( raspored prostorija u školi)

Razvojni plan škole

Učenici ( prikaz broja učenika i odjela za školsku godinu 2019./2020., prikaz broja učenika po programima i razredima)

Djelatnici

Organizacija nastave i kalendar rada Gimnazije (broj radnih dana u tjednu, raspored sati, godišnji broj sati redovne nastave po razrednim odjelima, organizacija nastave prema sadržaju, izborna nastava, fakultativna nastava, izvannastavne aktivnosti )

Državna matura

Tjedna zaduženja nastavnika

Radno vrijeme (radno vrijeme administrativno-tehničkog osoblja i stručno-razvojne službe)

Program mjera za povećanje sigurnosti u školi

Stručno usavršavanje

Okvirni planovi i programi rada (Nastavničkog vijeća, razrednih vijeća, stručnih vijeća, razrednih odjela, razrednika, stručno usavršavanje nastavnika, rad Školskog odbora, Vijeća učenika, Vijeća roditelja, rad ravnatelja, rad stručnih suradnik, administrativnog osoblja)

Raspored sati i dežurstvo nastavnika

Pedagoginja je istaknula kako naša škola radi po modelu A (nastava se odvija uživo). U školi je upisano 570 učenika u 33 razredna odjeljenja. Razredi imaju svatko svoju učionicu, a sat traje 40 minuta. GPIP je u poglavlju Program mjera za povećanje sigurnosti u školi proširen s tri nova dokumenta, a to su dokumenti o pridržavanju epidemioloških mjera u školi za nastavnike, za učenike i za roditelje.

Nakon izlaganja jednoglasno je donesena

ODLUKA

Usvaja se Godišnji plan i program Gimnazije „Matija Mesić“, Slavonski Brod za školsku godinu 2020./2021.

**Ad 5.**

Nije bilo pitanja.

Sjednica završena u 11,15 sati.

Zapisnik napisala: Predsjednica Školskog odbora:

Jasna Bošković, prof. Jasna Bošković, prof.